**UAB „KRIAUNŲ MALŪNAS“**

Įmonės registracijos adresas: Sartų g. 14, Kriaunų k., LT-42254 Rokiškio r.. Įmonės kodas: 173112229, PVM mokėtojo kodas LT731122219. Adresas korespondencijai: Sartų g. 14, Kriaunų k., LT-42254 Rokiškio r., telefonas 8 699 166 59, el. p. buhalterija@kriaunumalunas.lt, AB SEB bankas, banko kodas 70440, A.s. LT57 7044 0600 0306 9607. Registro tvarkytojas: Valstybės įmonė Registrų centras

# SAULĖS FOTOELEKTRINĖS ĮRANGOS (SU MONTAVIMU) PIRKIMAS KONKURSO SĄLYGOS

## BENDROSIOS NUOSTATOS

* 1. UAB „Kriaunų malūnas“ (toliau vadinama – Pirkėjas), gavusi Europos Sąjungos struktūrinės paramos finansavimą projektui „Atsinaujinančių energijos įrenginių diegimas įmonėje“, Nr. 04.2.1-LVPA-K-836-02-0038, pagal 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ priemonę „Atsinaujinantys energijos ištekliai pramonei LT+“, numato įsigyti 120 kW saulės fotoelektrinės įrangą (įskaitant montavimą).
	2. Vartojamos pagrindinės sąvokos, apibrėžtos Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K- 316 (toliau – Taisyklės).
	3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei šiomis konkurso sąlygomis.
	4. Skelbimas apie pirkimą paskelbtas 2019 m. sausio 2 d. Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt/).
	5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
	6. Konkursui neįvykus dėl to, kad nebuvo gauta nė vieno Pirkėjo nustatytus reikalavimus atitinkančio tiekėjo pasiūlymo, Pirkėjas pasilieka teisę pakartotinį pirkimą vykdyti Taisyklių 461 punkte nustatyta tvarka.

 1.7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: Ričardas Pagirys, tel. 8 699 166 59, el. paštas buhalterija@kriaunumalunas.lt, Sartų g. 14, Kriaunų k., LT-42254 Rokiškio r.

## PIRKIMO OBJEKTAS

* 1. Perkama saulės fotoelektrinės įranga su montavimo darbais, kurių kiekis, reikalavimai, techniniai ir kokybiniai parametrai bei rodikliai nustatyti pateiktoje techninėje specifikacijoje (konkurso sąlygų 1 priedas).
	2. Šis pirkimas į dalis neskaidomas, todėl pasiūlymas turi būti pateiktas visam nurodytam įrangos ir jos montavimo darbų kiekiui.
	3. Saulės fotoelektrinė turi būti pastatyta, priduota VEI, gautas leidimas gaminti elektros energiją per penkis mėnesius nuo sutarties pasirašymo datos. Sutarties įvykdymo terminas abipusiu susitarimu gali būti pratęstas, bet ne ilgiau kaip 30 kalendorinių dienų, skaičiuojant nuo tos dienos, kai turėjo būti pasirašytas perdavimo-priėmimo aktas.

 2.4. Saulės fotoelektrinės įrengimo vieta – Sartų g. 2L, bei žemės sklypas, esantis Kriaunų k., LT-42254, Rokiškio raj., Lietuva.

## TIEKĖJŲ KVALIFIKACIJOS REIKALAVIMAI

* 1. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

## Bendrieji tiekėjų kvalifikacijos reikalavimai

|  |  |  |  |
| --- | --- | --- | --- |
| ***Eil.*** | ***Kvalifikacijos reikalavimai*** | ***Kvalifikacijos reikalavimų reikšmė*** | ***Kvalifikacijos reikalavimus įrodantys******dokumentai*** |
| 3.1.1. | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus | Tiekėjo, neatitinkančio šio reikalavimo, pasiūlymas atmetamas | Valstybės įmonės Registrų centro arba atitinkamos užsienio šalies institucijos išduotas dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiama tinkamai patvirtinta dokumento kopija. |
| 3.1.2. | Tiekėjas turi būti įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra perkančioji organizacija, reikalavimus. Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 Eur.  | Tiekėjo, neatitinkančio šio reikalavimo, pasiūlymas atmetamas | Valstybinės mokesčių inspekcijos prie Lietuvos Respublikos finansų ministerijos teritorinės valstybinės mokesčių inspekcijos arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar šalies, kurioje registruotas tiekėjas, kompetentingos valstybės institucijos išduota pažyma.Nurodyti dokumentai turi būti išduoti ne anksčiau kaip 30 dienų iki pasiūlymų pateikimo termino pabaigos. Jei dokumentai išduoti anksčiau, tačiau jų galiojimo terminas ilgesnis nei pasiūlymų pateikimo terminas, tokie dokumentai yra priimtini. |
| 3.1.3. | Tiekėjas turi teisę verstis taveikla, kuri reikalinga pirkimo sutarčiai įvykdyti. | Tiekėjo, neatitinkančio šio reikalavimo, pasiūlymas atmetamas | Pateikiama Valstybinės energetikosinspekcijos prie Energetikos ministerijos išduoto atestato, kuriame nurodyta„Elektros tinklo ir įrenginių iki 1000 Veksploatavimo darbai“  |

**Ekonominės ir finansinės būklės, techninio ir profesinio pajėgumo reikalavimai**

|  |  |  |
| --- | --- | --- |
| ***Eil. Nr.*** | ***Kvalifikacijos reikalavimai*** | ***Kvalifikacijos reikalavimus įrodantys******dokumentai*** |
| 3.1.4. | Tiekėjo paskutinių 3 (trijų) finansinių metų arba nuo tiekėjo įregistravimo dienos (jeigu tiekėjas vykdė veiklą mažiau nei 3 (trijų) finansinius metus) grynojo pelno (nuostolių) **rodiklio reikšmė turi būti teigiama**. Sumuojamos kiekvienų metų reikšmės per visą nurodytą laikotarpį. | Tiekėjo 3 (trijų) paskutinių finansinių metų tinkamai patvirtintos pelno (nuostolių) ataskaitų arba šalies, kurioje registruotas tiekėjas, atitinkamų dokumentų kopijos. Jei tiekėjas įregistruotas vėliau, jis pateikia duomenis nuo savo įregistravimo dienos. |
| 3.1.5. | Tiekėjo vidutinė metinė atsinaujinančių išteklių energijos gamybos objektų įrangos pardavimo ir darbų apimtis, įrengiant ir (ar) rekonstruojant atsinaujinančių išteklių energijos gamybos objektus, per paskutinius 3 (tris) metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 tris metus) **ne mažesnė kaip 200 000 Eur be PVM.** | Per paskutinius 3 (tris) metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 (tris) metus) tiekėjo atsinaujinančių išteklių energijos gamybos objektų įrangos pardavimo ir įrengimo ir (ar) rekonstravimo darbų sutarčių sąrašas, kuriame nurodoma: sutarties pavadinimas, sutarties objektas ir trumpas aprašymas, sutarties vertė (be PVM ir su PVM), sutarties sudarymo ir įvykdymo data (mėnesių tikslumu) ir vieta, užsakovas ir jo kontaktai.Sutarčių sąrašas turi būti patvirtintas tiekėjovadovo (arba jo įgalioto asmens) parašu.Įrodymui apie sutarčių įvykdymą tiekėjas pateikia aktus arba užsakovų pažymas (atsiliepimus) apie tai, kad sutartys įvykdytos laiku, tinkamai ir pagal galiojančių teisės aktų, reglamentuojančių sutarčių vykdymą ir darbų atlikimą, reikalavimus, taip pat apie tinkamą darbų užbaigimą. |

|  |  |  |
| --- | --- | --- |
| ***Eil. Nr.*** | ***Kvalifikacijos reikalavimai*** | ***Kvalifikacijos reikalavimus įrodantys******dokumentai*** |
| 3.1.6. | Tiekėjas per pastaruosius 3 (tris) metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 (tris) metus turi būti „iki rakto“ įrengęs (t.y. sėkmingai užbaigęs, atlikęs defektų šalinimą po jėgainės bandomosios eksploatacijos ir pasirašęs galutinį darbų perdavimo priėmimo aktą) **bent vieną ne mažesnės kaip 120 kW galios saulės jėgainę.** | Per pastaruosius 3 (tris) metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 (tris) metus) įvykdytų saulės jėgainių įrengimo „iki rakto“ sutarčių sąrašas, kuriame turi būti nurodyta: sutarties pavadinimas, sutarties objektas ir trumpas aprašymas (įskaitant jėgainės galią), sutarties sudarymo ir įvykdymo data (mėnesių tikslumu) ir vieta, užsakovas ir jo kontaktai. Sutarčių sąrašas turi būti patvirtintas tiekėjo vadovo (arba jo įgalioto asmens) parašu.Įrodymui apie darbų atlikimą tiekėjas pateikia aktus arba užsakovų pažymas (atsiliepimus) apie tai, kad sutartys buvo įvykdytos tinkamai.Pažymose (atsiliepimuose) be kita ko turi būti nurodyta darbų atlikimo data ir vieta, informacija, ar darbai buvo atlikti pagal galiojančių teisės aktų, reglamentuojančių darbų atlikimą, reikalavimus, ar tinkamai užbaigti, ar atliktas defektų šalinimas po jėgainės bandomosios eksploatacijos. |
| 3.1.7. | Tiekėjas turi būti siūlomų fotoelektrinių modulių ir keitiklių gamintojas arba gamintojo atstovas, turintis teisę vykdyti siūlomų fotoelektrinių modulių ir keitiklių prekybą, įrengimo darbus, garantinį aptarnavimą ir priežiūrą. Tiekėjas gali būti sudaręs sutartį su tokiu ūkio subjektu, kuris turi aukščiau įvardintas gamintojo ar jo atstovo suteiktas teises. | Tiekėjo laisvos formos deklaracija (tik tuo atveju, kai tiekėjas yra siūlomų fotoelektrinių modulių gamintojas) arba įgaliojimų, susitarimų ar kitų lygiaverčių dokumentų, suteikiančių teisę atstovauti fotoelektrinių modulių, keitiklių gamintoją ir teisę parduoti siūlomus modulius, keitiklius vykdyti jų įrengimo darbus bei garantinį aptarnavimą ir priežiūrą, arba dokumentų, patvirtinančių, kad tiekėjas yra sudaręs sutartį su tokiu ūkio subjektu, kuris turi aukščiau įvardintas gamintojo ar jo įgalioto atstovo suteiktas teises, arba kitų lygiaverčių dokumentų kopijos. |
| 3.1.8. | Tiekėjas turi pakankamai apyvartinių lėšų sutartiniams įsipareigojimams įvykdyti – ne mažiau kaip **50 proc. pasiūlymo kainos be PVM.** | Tiekėjas turi pateikti banko pažymą (-as), išduotą (-as) ne anksčiau nei skelbimo apie konkursą paskelbimo diena, apie tiekėjo turimą pinigų kiekį sąskaitoje (-ose) arba banko pažymą (-as) apie tiekėjo turimą kredito liniją/ trumpalaikį kreditą, suteikiantį galimybę nustatytą laikotarpį naudotis banko sąskaitos kredito limitu (overdraftą), nurodant jos dydį, paskirtį ir likutį, arba banko pažymą, kad bankas besąlygiškai suteiks tiekėjui atitinkamo dydžio paskolą/kreditinę liniją, šį pripažinus konkurso laimėtoju, arba kitą dokumentą įrodantį pakankamą apyvartinių lėšų disponavimą. |
| 3.1.9. | Tiekėjas turi būti įsidiegęs kokybės vadybos sistemą pagal standartą ISO 9001:2000 (ar 2008 versija) arba lygiavertes kokybės vadybos priemones, užtikrinančias, kad įmonėje vykstantys procesai, darantys įtaką kokybei, atitinka minėto standarto reikalavimus. Įsidiegta kokybės vadybos sistema (ar priemonės) turi galioti šioms įmonės veikloms: prekyba elektrotechniniais įrenginiais arba elektrotechnikos montavimas arba saulės fotovoltinių elektrinių komplektavimas ir montavimas. | Kokybės vadybos sistemos sertifikato ir (arba) kitų lygiaverčių kokybės vadybos užtikrinimo priemonių įsidiegimą patvirtinančių dokumentų kopijos ir informacija (pvz., tiekėjo įsidiegtų kokybės vadybos priemonių, atitinkančių standarto ISO 9001:2000 (ar 2008 versija) tikslus, reikalavimus ir priemones nurodytoms įmonės veikloms aprašymas, kiti tiekėjo sertifikatai ar dokumentai, patvirtinantys lygiaverčių kokybės vadybos sistemų įregistravimą (įsidiegimą) ar lygiaverčių kokybės vadybos priemonių taikymą). |

**\* Pastabos:**

* + 1. jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficiali tiekėjo deklaracija.
	1. Jei bendrą pasiūlymą pateikia ūkio subjektų grupė, šių konkurso sąlygų 3.1.1-3.1.2, 3.1.4 punktuose nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o šių konkurso sąlygų 3.1.3, 3.1.5-3.1.9 punktuose nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu.
	2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Pirkėjas gali įrodyti bet kokiomis teisėtomis priemonėmis.
	3. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių Pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti , sudaryti sutartį).
	4. Jei tiekėjas įsipareigojimams pagal sutartį ketina pasitelkti subtiekėjus (subrangovus), jis juos turi aiškiai nurodyti pasiūlyme ir pažymėti, kokios prekės, paslaugos ar darbai bus perduodami subtiekėjams (subrangovams) ir kokiai pirkimo daliai (dalis procentais) atlikti jie bus pasitelkiami. Jeigu subrangovų atliekamų darbų ar paslaugų apimtis viso projekto dalyje yra didesnė kaip 10 %, subrangovai turi atitikti konkurso sąlygų 3.1.1. - 3.1.2. punktuose numatytus reikalavimus ir tiekėjas turi pateikti šiuos kvalifikacijos reikalavimus įrodančius dokumentus kartu su teikiamu pasiūlymu. Konkurso sąlygų reikalavimą 3.1.3 turėtų atitikti tas narys ar subrangovas, kuris bus atsakingas už atitinkamų darbų vykdymą.

## PASIŪLYMŲ RENGIMAS, PATEIKIMAS, KEITIMAS

 4.1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

 4.2. Tiekėjas pasiūlymą privalo pateikti pagal konkurso sąlygų 2 priede pateiktą formą.

 4.3. Pasiūlymas turi būti pateiktas iki **2019 m. sausio 18 d. 9.00 val.** (Lietuvos Respublikos laiku) el. paštu buhalterija@kriaunumalunas.lt. Vėliau gauti pasiūlymai nebus priimami ir vertinami. Pasiūlymo laiško dydis neturi viršyti 20 MB.

 4.4. Pasiūlymas turi būti pasirašytas tiekėjo arba jo įgalioto asmens saugiu elektroniniu parašu. Saugiu elektroniniu parašu nepasirašyti pasiūlymai bus atmetami.

 4.5. Tiekėjo pasiūlymas bei kita korespondencija pateikiama lietuvių kalba, išskyrus techninėje specifikacijoje nurodytus dokumentus.

 4.6. Pasiūlymą sudaro tiekėjo raštu pateiktų dokumentų visuma:

 4.6.1. užpildyta pasiūlymo forma, parengta pagal šių konkurso sąlygų 2 priedą;

 4.6.2. konkurso sąlygose nurodytus minimalius kvalifikacijos reikalavimus pagrindžiantys dokumentai;

 4.6.3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;

 4.6.4. tiekėjo pasiūlyme turi būti pasiūlymo galiojimo užtikrinimas atitinkantis 4.13 ir 4.14 punktuose

nurodytus reikalavimus;

 4.6.5. kita konkurso sąlygose prašoma informacija ir (ar) dokumentai.

 4.7. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.

 4.8. Tiekėjas, pateikdamas pasiūlymą, turi siūlyti visą projekto įgyvendinimui reikalingą įrangą, komplektuojančius elementus, medžiagas, kabelius, konstruktyvus, programinę įrangą, montavimo bei darbus, kas būtina projektui įgyvendinti, priduoti Valstybinėms institucijoms ir Pirkėjui pagal galiojančius LR teisės aktus ir Sutarties su Pirkėju sąlygas.

 4.9. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo

pasiūlymas ir alternatyvus pasiūlymas (alternatyvūs pasiūlymai) bus atmesti.

 4.10. Pasiūlymuose nurodoma įrangos (įskaitant montavimo darbus) kaina pateikiama eurais, ji turi būti išreikšta ir apskaičiuota taip, kaip nurodyta šių konkurso sąlygų 2 priede.

 4.11. Apskaičiuojant kainą, turi būti atsižvelgta į visą šiose konkurso sąlygose nurodytus įrangos ir montavimo darbų kiekį, savybes, techninius reikalavimus ir pan. Į kainą turi būti įskaityti visi mokesčiai ir visos tiekėjo išlaidos. Jokios kitos išlaidos, neįskaičiuotos į kainą, tiekėjui nebus atlyginamos.

 4.12. Pasiūlymas turi galioti ne trumpiau nei 60 (šešiasdešimt) dienų. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.

 4.13. Tiekėjas kartu su pasiūlymu privalo pateikti pasiūlymo galiojimą užtikrinantį dokumentą – banko, arba draudimo bendrovės draudimo laidavimo raštą, pasirašytą pasiūlymo galiojimo užtikrinimą išdavusio banko ar draudimo bendrovės originaliu parašu, kurioje pasiūlymas turi būti užtikrinamas ne mažesnei negu 5% pasiūlymo kainos, išreikštos vertine išraiška, EUR sumai. Jeigu tiekėjas pateikia draudimo bendrovės išduotą pasiūlymo galiojimą užtikrinantį dokumentą, tai kartu su pasiūlymo laidavimo draudimo raštu tiekėjas turi pateikti ir pasirašytą draudimo liudijimą (polisą). Kaip pasiūlymo galiojimą užtikrinantis dokumentas galimas bankinis pavedimas. Pavedimas atliekamas ne mažesnei negu 5% pasiūlymo kainos išreikštos vertine išraiška EUR sumai. Suma pervedama į UAB „Kriaunų malūnas“ (įmonės kodas 173112229) sąskaitą LT53 7044 0600 0822 0961, banko kodas 70440, iki pasiūlymo teikimo paskutinės dienos (lėšos turi būti įskaitytos į Pirkėjo sąskaitą viena diena prieš pasiūlymų teikimo paskutinę dieną).

 4.14. Tiekėjas pasirašant sutartį privalo pateikti galiojantį bendrosios civilinės atsakomybės draudimą, ne

mažesnei nei 25 000 EUR sumai.

 4.15. Pasiūlymo galiojimo užtikrinimui (toliau Užtikrinimas) keliami šie reikalavimai:

4.15.1. pateiktame Užtikrinime turi būti nurodytas jo galiojimo terminas. Užtikrinimas turi galioti ne

 trumpiau kaip 30 dienų nuo pasiūlymų pateikimo termino pabaigos;

4.15.2. Užtikrinimą suteikus įstaiga privalo per 7 darbo dienas sumokėti perkančiajai organizacijai

 Užtikrinime nurodytą pinigų sumą, gavęs perkančiosios organizacijos pirmą rašytinį

 reikalavimą nereikalaudamas, kad perkančioji organizacija savo reikalavimą pagrįstų, su

 sąlyga, kad perkančioji organizacija pažymės, jog reikalaujama suma priklauso nuo vienos iš

 4.16. punkte nurodytų sąlygų, įvardindama šią sąlygą.

 4.16. Pasiūlymo galiojimo Užtikrinimas tiekėjui grąžinamas esant bent vienai iš šių sąlygų:

4.16.1. pasibaigia pasiūlymų užtikrinimo galiojimo laikas;

4.16.2. įsigalioja pirkimo sutartis;

4.16.3. nutraukiamos pirkimo procedūros.

 4.17. Dalyvis netenka pasiūlymo galiojimo užtikrinimo esant bent vienai šių sąlygų:

4.17.1. dalyvis atsisako savo pasiūlymo arba jo dalies (pasiūlyme nurodyto pirkimo objekto, jo kiekio

 (apimties), siūlomų kainų, tiekimo ar mokėjimo terminų, kitų pasiūlyme nurodytų sąlygų),

 nors pasiūlymo galiojimo terminas dar nebus pasibaigęs;

4.17.2. laimėjęs viešąjį pirkimą dalyvis atsisako sudaryti pirkimo sutartį. Jei perkančiosios

 organizacijos nurodytu laiku jis neatvyksta pasirašyti pirkimo sutarties, laikoma, kad tiekėjas

 atsisakė pasirašyti pirkimo sutartį;

 4.18. Kol nesibaigė pasiūlymų galiojimo laikas, Pirkėjas turi teisę prašyti, kad tiekėjai pratęstųjų galiojimą iki konkrečiai nurodyto laiko. Tiekėjas gali atmesti tokį prašymą.

 4.19. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša visiems tiekėjams, paskelbdamas apie tai Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).

 4.20. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna

iki pasiūlymų pateikimo termino pabaigos.

## KONKURSO SĄLYGŲ PAAIŠKINIMAS IR PATIKSLINIMAS

 5.1. Pirkėjas atsako į kiekvieną tiekėjo el. paštu buhalterija@kriaunumalunas.lt pateiktą prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų

pateikimo termino pabaigos. Į laiku gautą tiekėjo prašymą paaiškinti konkurso sąlygas Pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu paaiškinimus paskelbia Europos Sąjungos struktūrinės paramos svetainėje [www.esinvesticijos.lt.](http://www.esinvesticijos.lt/)

 5.2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų

pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas, paaiškinimus paskelbdamas Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt)

 5.3. Pirkėjas nerengs susitikimų su tiekėjais dėl pirkimo dokumentų paaiškinimų.

## PASIŪLYMŲ NAGRINĖJIMAS IR VERTINIMAS

* 1. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
	2. Komisija nagrinėja:
		1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
		2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
		3. ar nebuvo pasiūlytos neįprastai mažos kainos (daugiau nei 15% mažesnės nei kitų tiekėjų), neįprastai maži montavimo terminai, neįprastai didelės garantijos ar sugeneruojamas energijos kiekis.
	3. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka Pirkėjo keliamus reikalavimus.
	4. Iškilus klausimams dėl pasiūlymų turinio ir Komisijai raštu paprašius, tiekėjai privalo per Komisijos nurodytą terminą pateikti raštu papildomus paaiškinimus nekeisdami pasiūlymo esmės.
	5. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	6. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
	7. Pasiūlymuose nurodytos kainos bus vertinamos eurais, vertinant pasiūlymo kainą be PVM.
	8. Pasiūlymai bus vertinami pagal mažiausios kainos kriterijų.

## PASIŪLYMŲ ATMETIMO PRIEŽASTYS

* 1. Komisija atmeta pasiūlymą, jeigu:
		1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
		2. tiekėjas neatitiko minimalių kvalifikacijos reikalavimų;
		3. tiekėjas pasiūlyme pateikė netikslius ar neišsamius duomenis apie savo

 kvalifikaciją ir, Pirkėjui prašant, nepatikslino jų;

* + 1. pasiūlymas (jei vykdomos derybos – galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino savo pasiūlymo;
		2. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
		3. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
		4. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
		5. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, Pirkėjui nepriimtina pasiūlymo kaina.
	1. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.

## DERYBOS

 8.1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms.

 8.2. Derybos vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.

 8.3. Derybos gali būti vykdomos dėl visų perkamų darbų, prekių ar paslaugų charakteristikų, įskaitant kainą, kokybinius parametrus, komercines sąlygas, garantijas, užtikrinimo priemones, darbų terminus, socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams bei šių pasiūlymų vertinimo kriterijų.

 8.4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas.

 8.5. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi Komisijos nariai.

 8.6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose konkurso sąlygose nustatyta tvarka.

 8.7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.

## SPRENDIMAS DĖL LAIMĖTOJO NUSTATYMO

* 1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas pateiktas anksčiausiai.
	2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas

 laikomas laimėjusiu, jeigu nebuvo atmestas pagal šių konkurso sąlygų nuostatas.

* 1. Mažiausią kainą pasiūlęs tiekėjas yra skelbiamas laimėjusiu konkursą ir jam siūloma sudaryti sutartį.

## PIRKIMO SUTARTIES SĄLYGOS

* 1. Pirkimo sutartis su tiekėju bus pasirašoma per 10 (dešimt) kalendorinių dienų nuo konkurso laimėtojo paskelbimo dienos.
	2. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir žemiau nurodytos esminės sąlygos.
	3. Sutarties kainos apskaičiavimo būdas – fiksuotos kainos nustatymas. Kaina dėl kainų lygio pasikeitimo ar mokesčių pasikeitimo nebus perskaičiuojama.
	4. Už saulės fotoelektrinės įrangą ir tinkamai atliktus jos montavimo darbus Pirkėjas galutinai atsiskaitys su tiekėju po perdavimo - priėmimo akto pasirašymo bei gavus PVM sąskaitą -faktūrą, per 2 (dvi) darbo dienas nuo paramos lėšų gavimo į Pirkėjo/projekto sąskaitą dienos, bet ne vėliau kaip per 60 (šešiasdešimt) kalendorinių dienų nuo tiekėjo PVM sąskaitų-faktūrų gavimo dienos.
	5. Pirkimo sutarties įvykdymas turi būti užtikrintas Lietuvos Respublikoje ar užsienyje registruoto banko ar kredito unijos garantija arba draudimo bendrovės laidavimo raštu. Sutarties įvykdymo užtikrinimo vertė – 10 proc. nuo tiekėjo (galutiniame) pasiūlyme nurodytos pirkimo sutarties kainos be PVM. Sutarties įvykdymo užtikrinimas turi būti besąlyginis ir neatšaukiamas. Sutarties įvykdymo užtikrinimo tiekėjas privalo pateikti per 5 darbo dienas nuo pirkimo sutarties pasirašymo dienos. Pirkimo sutartis įsigalioja tiekėjui pateikus reikalaujamą sutarties įvykdymo užtikrinimą.
	6. Įvykdžius sutartį Pirkėjas turi teisę sulaikyti 10% sutarties sumos Tiekėjo nurodytam garantiniam laikotarpiui tol, kol Tiekėjas pateiks Pirkėjui Lietuvos Respublikoje ar užsienyje registruoto banko besąlygišką ir neatšaukiamą garantija ar draudimo bendrovės laidavimą galiojantį 5 (penkerių) metų garantiniu laikotarpiu, kurio suma yra 10% nuo sutarties vertės.
	7. Tiekėjo konkurso sąlygų 2.3. punkte nurodytų darbų atlikimo terminų nesilaikymas yra esminis sutarties pažeidimas. Jei Tiekėjas nesilaiko darbų vykdymo terminų, Pirkėjas turi teisę taikyti 500 Eurų baudą už kiekvieną uždelstą darbų vykdymo dieną, taip pat pasinaudoti darbų įvykdymo laidavimu/garantija, taip pat nutraukti sutartį ir skelbti naują pirkimą.
	8. Pirkėjas, uždelsęs atsiskaityti pirkimo sutartyje numatytais terminais, tiekėjo reikalavimu moka tiekėjui 0,02 proc. dydžio delspinigius nuo laiku neapmokėtos įrangos ir jos montavimo darbų vertės, už kiekvieną uždelstą dieną.
	9. Tiekėjas privalo užtikrinti nenutrūkstamą įrangos garantinį aptarnavimą jos galiojimo laikotarpiu. Gavus pranešimą iš Pirkėjo apie įrangos techninį gedimą el. paštu ar telefonu, Tiekėjo atsakingų asmenų reakcijos laikas turi būti ne ilgesnis, kaip 8 darbo valandos nuo pateiktos Pirkėjo užklausos, o atsakymas – sprendimas per 16 darbo valandų. Atvykimas į vietą, garantinis aptarnavimas turi užtrukti ne ilgiau kaip 3 darbo dienas. Laikas (valandomis) skaičiuojamas nuo Tiekėjo informavimo įrangos gedimo atveju momento apie įrangos remonto ir kt. poreikį.
	10. Tiekėjas atsako Pirkėjui už tai, kad nepasiekė Tiekėjo numatytų techninių ir efektyvumo parametrų. Tiekėjas įsipareigoja mokėti Pirkėjui kompensaciją už nepasiektą pasiūlyme garantuojamą elektrinės įrangos našumą (SŠ1). Po pirmų jėgainės eksploatavimo metų nustačius, kad realusis santykinis našumas (SŠ2) yra mažesnis už SŠ1 daugiau kaip 1 proc., Tiekėjas įsipareigoja mokėti už kiekvieną sekantį neišpildytą pilną 1% baudą, kuri sudaro 0,1% nuo Sutarties kainos.
	11. Jeigu darbų priėmimo metu ar po priėmimo-perdavimo akto pasirašymo bus nustatyti Tiekėjo pateiktos įrangos ar atliktų darbų neatitikimai techniniams ar efektyvumo parametrams, nurodytiems pirkimų sutartyje ar Tiekėjo pasiūlyme, dėl kurių LVPA ar kita kontroliuojanti institucija inicijuos projekto finansavimo lėšų mokėjimo sustabdymą, finansavimo sutarties nutraukimą ir (ar) išmokėtų lėšų arba jų dalies grąžinimą, Tiekėjas įsipareigoja pilnai kompensuoti Pirkėjui prarastas ir/ar grąžintas finansavimo lėšas.
	12. Tiekėjas garantuoja, kad pagal pirkimų sutartį įrangai ir darbams suteiktos garantijos nebus naikinamos ir/ar keičiamos jų sąlygos tuo atveju, jeigu Pirkėjas pasirinks kitą įrangos techninės priežiūros paslaugų teikėją, kuris pagal sutartį su įrangos gamintoju turi tokią teisę.

## PRIEDAI

* 1. Konkurso sąlygų priedas Nr. 1: Techninė specifikacija su priedais;
	2. Konkurso sąlygų priedas Nr. 2: Pasiūlymo forma.

Konkurso sąlygų

priedas Nr. 1

**TECHNINĖ SPECIFIKACIJA**

1. **BENDRA INFORMACIJA APIE PIRKIMO OBJEKTĄ:**
	1. Pirkėjas – UAB „Kriaunų malūnas“, pagal 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ priemonę „Atsinaujinantys energijos ištekliai pramonei LT+“ įgyvendina projektą „Atsinaujinančių energijos įrenginių diegimas įmonėje“, Nr. 04.2.1-LVPA-K-836-02-0038.
	2. Pirkimo objektas – saulės fotoelektrinės įranga ir jos montavimo darbai.
	3. Saulės fotoelektrinės įrengimo vieta –Sartų g. 2L, bei žemės sklypas, Kriaunos, LT-42254 Rokiškio raj.
	4. Įranga bus montuojama ant Pirkėjo nuosavybės teise valdomo pastato stogo, Kriaunose, Rokiškio raj., pastato unikalūs Nr. 4400-4160-4208, bei žemės sklype, kurio unikalus Nr. 4400-0017-4136.
	5. Saulės fotoelektrinės įrangos montavimo darbai – visi darbai, kurie būtini, kad saulės fotoelektrinė saugiai ir pagal galiojančius teisės aktus ir techninius reikalavimus būtų prijungta prie Pirkėjo vidaus elektros tinklų, įskaitant bet neapsiribojant fotoelektrinės visų elementų sujungimu į vientisą veikiančią sistemą bei fotoelektrinės paleidimo ir derinimo darbais.

1.6. Papildomos paslaugos – priduoti įrengtą saulės fotoelektrinę Valstybinei energetikos inspekcijai bei kitoms institucijoms įstatymų nustatyta tvarka.

1.7. Įranga turi būti sumontuota taip, kad būtų lengvai prieinama, jos aptarnavimas ir priežiūra turi būti nesudėtinga.

1. **TECHNINIAI PROJEKTO SPRENDIMAI:**

 2.1. Techniniai reikalavimai AB,, Energijos skirstymo operatorius” elektros tinklo daliai:

* + 1. Pagal AB,, Energijos skirstymo operatorius“ prisijungimo sąlygų keliamus reikalavimus.

 2.2. Techniniai reikalavimai vartotojo elektros tinklo daliai:

* + 1. Pagal AB,, Energijos skirstymo operatorius“ prisijungimo sąlygų keliamus reikalavimus.
		2. Techniniais sprendiniais privaloma užtikrinti, kad saulės elektrinės pagamintą energiją galėtų vartoti visas Sartų g., Kriaunų k., LT-42254 Rokiškio r. esantis Užsakovo vidaus elektros tinklas.
	1. Bendrieji prisijungimo reikalavimai:
		1. Tiekėjas vadovaudamasis Lietuvos Respublikos galiojančių teisės aktų reikalavimais, turės parengti projektą numatomiems Užsakovo elektros tinklams ir įrenginiams ir jį suderinti su AB,, Energijos skirstymo operatorius” bei su kitais asmenimis, įstaigomis ir organizacijomis, su kuriomis, pagal Lietuvos Respublikos galiojančių teisės aktų reikalavimus, toks projektas turi būti suderintas.
		2. Tiekėjas turės įrengti projekte numatytus elektros tinklus ir įrenginius ir, juos įrengęs privalės priduoti Valstybinės energetikos inspekcijai prie Energetikos ministerijos ir gauti išvadas dėl šių elektros įrenginių atitikties projektui, dėl elektros įrenginių įrengimo ir saugaus eksploatavimo (techninės saugos), bei dėl galimybės naudoti pagal paskirtį.
	2. Techniniai reikalavimai technologinei daliai:
		1. Parenkami ir suderinami atskiri fotovoltinės elektrinės elementai. Užtikrinamas sudedamųjų darbų sklandus darbas laikantis saugos darbe reikalavimų.
	3. Techniniai reikalavimai įrangai ir darbams:
		1. Šios techninės specifikacijos skirtos aprašyti montuojamos įrangos minimalius kokybinius, medžiagiškumo bei technologinius reikalavimus. Kadangi montavimo darbai perkami kartu su projektavimo paslaugomis, į pirkimo apimtį taipogi įeina paslaugos, kurias projektuotojas privalo atlikti pagal galiojančių Lietuvos Respublikos įstatymų, teisės aktų ir juos lydinčių dokumentų reikalavimus. Visi darbai, tyrimai ir vertinimai, projektiniai sprendiniai, kurie gali būti pagrįstai laikomi būtinais projekto/ų parengimui, statybos užbaigimui ir tinkamam eksploatavimui, projektavimo sąlygų, statybą leidžiančių dokumentų gavimas, turi būti atlikti nepriklausomai nuo to ar jie apibūdinami šiame dokumente (techninėje specifikacijoje), ar ne. Tais atvejais, kai šioje specifikacijoje nurodyta skaitinė parametro vertė nesuderinama su Lietuvos Respublikos įstatymų, poįstatyminių teisės aktų, statybos normatyvinių dokumentų reikalavimais, turėtų būti naudojama jai artimiausia suderinta vertė.
		2. Visi komponentai, naudojami saulės elektrinės įrengimui, turi būti nauji, niekada neeksploatuoti.
		3. Jei techninėje specifikacijoje apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
	4. Pagrindiniai reikalavimai saulės fotoelektrinės įrangai ir jos montavimo darbams:

|  |  |  |
| --- | --- | --- |
| **Eil. Nr.** | **Techniniai reikalavimai** | **Parametrai** |
|  | Bendra SE įrengtoji galia, kW | 120 kW; ±0,3 kW |
|  | Montavimo vieta | ant žemės ir ant stogo |
|  | Montavimo sistemos tipas | laikikliai kalami į žemę ne mažiau 1,5 metro (nenaudojat betono). Ant stogo naudojama aerodinaminė sistema plokščiam stogui |
|  | Montavimo konstrukcija | Aliuminio lydinio, plieninė karšto cinkavimo. Nerūdijančio plieno varžtai |
|  | Montavimo kampas horizonto atžvilgiu, laipsniai | Parenkamas optimalus kampas |
|  | Orientacija pasaulio šalių atžvilgiu, laipsniai | Pietų kryptis |
|  | Monitoringo internetu sistema | Su galimybe prisijungusiems vartotojams stebėti saulės elektrinės darbą (momentinius ir istorinius inverterio duomenis) |
|  | Elektros energijos skirstymas | Generuojama elektros energija naudojama Pirkėjo elektros energijos poreikiui tenkinti su galimybe perteklinę elektros energiją parduodant AB ESO. |
|  | Žaibo iškrovos ir viršįtampių apsauga | Saulės elektrinės įrenginių metaliniai komponentai turi būti įžeminti kaip tai numato EĮĮT |
|  | Nuotolinis valdymas | Jei bus reikalinga turi būti įrengtas elektrinės aktyvios ir reaktyviosios galios reguliatorius su nuotolinio valdymo galimybe iš bendrovės ESO dispečerinio centro SCADA sistemos. Minimalus galios faktoriaus (cos φ) reguliavimas turi būti nuo -0,95 iki 0,95 (pagal ESO prijungimo sąlygas). |
|  | Saulės jėgainės metinis pagaminimas elektros energijos kiekis (garantuojamas elektrinės įrangos našumas) | ≥120 000 kWh, pateikiama sertifikuota programinė įranga atlikta fotovoltonės jėgainės generacijos modeliavimo ataskaita su eskizais arba lygiavertis dokumentas. |
|  | Naudojama įranga | Nauja, nenaudota |

1. **TECHNINIAI IR KOKYBINIAI REIKALAVIMAI FOTOELEKTRINIAMS MODULIAMS:**

|  |  |  |  |
| --- | --- | --- | --- |
| ***Eil. Nr.*** | ***Techniniai ir kokybiniai parametrai ir rodikliai*** | ***Minimalūs******reikalavimai*** | ***Pastabos*** |
| **1.** | **Siūlomų modulių gamintojas turi atitikti šių standartų reikalavimus:** |  |  |
| 1.1. | ISO 9001 arba lygiavertis | Taip |  |
| 1.2. | ISO 14001 arba lygiavertis | Taip |  |
| **2.** | **Siūlomi fotovoltiniai moduliai turi atitikti šių standartų reikalavimus:** |  |  |
| 2.1. | EN 61215 arba lygiavertis | Taip |  |
| 2.2. | EN 61730 arba lygiavertis | Taip |  |
| 2.3. | CE atitikties deklaracija | Taip |  |
| **3.** | **Techniniai ir kokybiniai reikalavimai** |  |  |
| 3.1. | Voltamperinių charakteristikų matavimai saulėsimitatoriumi | Taip | Ataskaita teikiama kiekvienam moduliui |
| 3.2. | Gamintojo garantija | ≥12 metų |  |
| 3.3. | Efektyvumo garantija po 10 metų eksploatacijos,lyginant su nominalia | ≥92 % |  |
| 3.4. | Efektyvumo garantija po 25 metų eksploatacijos, lyginant su nominalia | ≥83 % |  |
| 3.5. | Linijinė garantija, pirmais metais efektyvumas | ≥97% |  |
| **4.** | **Mechaninis atsparumas** |  |  |
| 4.1. | Maksimali vėjo apkrova, Pa | ≥ 2400 | Pateikti gaminio specifikacijas |
| 4.2. | Maksimali sniego apkrova, Pa | ≥ 5400 | Pateikti gaminio specifikacijas |
| **5.** | **Kiti parametrai** |  |  |
| 5.1. | Modulio rėmas | Anoduotas aliuminis |  |
| 5.2. | Kontaktinė dėžutė | Ne žemesnėIP67 |  |
| 5.3. | Saulės elementų tipas | Polikristalinis, Monokristalinis |  |
| 5.4. | Darbinė temperatūra | -40°C- + 85°C |  |

1. **TECHNINIAI IR KOKYBINIAI REIKALAVIMAI KEITIKLIAMS:**

|  |  |  |  |
| --- | --- | --- | --- |
| ***Eil. Nr.*** | ***Techniniai ir kokybiniai parametrai ir rodikliai*** | ***Minimalūs reikalavimai*** | ***Pastabos*** |
| **1.** | **Siūlomų srovės keitiklių gamintojas turi atitikti šių standartų reikalavimus:** |  |  |
| 1.1. | ISO 9001 | Taip |  |
| 1.2. | ISO 14001 | Taip |  |
|  |  |  |  |
| **2.** | **Siūlomi srovės keitikliai turi atitikti šių direktyvų ir standartų reikalavimus:** |  |  |
| 2.1. | EN 61000-6-2 Elektromagnetinis suderinamumas. Atsparumas pramoninės aplinkos poveikiui. | Taip |  |
| 2.2. | EN 61000-6-3 arba EN 61000-6-11 Elektromagnetinis suderinamumas. Gyvenamosios, verslinės ir lengvosios pramonės aplinkos spinduliavimo standartas. | Taip |  |
| 2.3. | EN 62109 Fotovoltinėse sistemose naudojamų galios keitiklių sauga. Bendrieji reikalavimai | Taip |  |
| 2.4. | CE atitikties deklaracija | Taip |  |
| **3.** | **Gamintojo garantija** | ≥ 20 metų | Pateikti gaminio specifikacijas arba gamintojo raštą |
| **4.** | **Kiti techniniai parametrai:** |  |  |
| 4.1. | Fazių skaičius | 3 | Pateikti gaminio specifikacijas |
| 4.2. | Apsaugos lygis | Ne žemesnis kaip IP65 | Pateikti gaminio specifikacijas |
| 4.3. | Maksimalus keitiklio efektyvumas | ≥98% | Pateikti gaminio specifikacijas |
| 4.4. | Sistemos darbo stebėsena nuotoliniu būdu | Taip | Pateikti gaminio specifikacijas |
| 4.5. | Siūlomi keitikliai turi būti su optimizatoriais; ant vieno optimizatoriaus pajungiant ne daugiau kaip 2 modulius | Taip |  |
| 4.6. | Sumontuotų inverterių nominalių galių suma | ≥120kW |  Pateikti gaminio specifikacijas |

Jeigu techninėje specifikacijoje apibūdinant pirkimo objektą yra konkretus modelis ar šaltinis, konkretus procesas arba prekės ženklas, patentas, tipai, konkreti kilmė ar gamyba, laikyti, kad Pirkėjas šį nurodymą pateikia įrašant žodžius „arba lygiavertis“. Ši techninė specifikacija yra neatsiejama saulės fotoelektrinės įrangos, įskaitant montavimo darbus, pirkimo sutarties dalis.

Konkurso sąlygų

priedas Nr. 2

# UAB „KRIAUNŲ MALŪNAS“

## PASIŪLYMAS

**DĖL SAULĖS FOTOELEKTRINĖS ĮRANGOS (SU MONTAVIMU)**

**PIRKIMO**

*data*

*vieta*

|  |  |
| --- | --- |
| Tiekėjo pavadinimas  |  |
| Tiekėjo adresas  |  |
| Juridinio asmens kodas  |  |
| PVM mokėtojo kodas  |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |

1. Šiuo pasiūlymu pažymime, kad sutinkame su visomis pirkimo sąlygomis, nustatytomis:
	1. konkurso skelbime, paskelbtame 2019 m. sausio 2 d.svetainėje [www.esinvesticijos.lt](http://www.esinvesticijos.lt/).

2) kituose pirkimo dokumentuose (jų paaiškinimuose, papildymuose).

1. Mes siūlome saulės fotoelektrinės įrangą (įskaitant montavimą):

|  |  |  |  |  |  |
| --- | --- | --- | --- | --- | --- |
| **Eil. Nr.** | **Prekių/ paslaugų/ darbų****pavadinimas** | **Kiekis** | **Kaina, Eur (be PVM)** | **PVM, Eur** | **Kaina, Eur (su PVM)** |
| 1. | Saulės fotoelektrinės įranga(su montavimu) | 1 kompl. |  |  |  |
| 2. | Leidimo plėtoti elektros energijos gamybos pajėgumus gavimas, saulės fotoelektrinės pridavimas VEI;leidimų gaminti elektros energiją gavimas. | 1 kompl. |  |  |  |
| **VISO:** |  |  |  |

Bendra pasiūlymo kaina be PVM –

Eur *(suma žodžiais)*.

1. Siūloma įranga visiškai atitinka pirkimo dokumentuose nurodytus reikalavimus:

|  |  |  |  |
| --- | --- | --- | --- |
| **Eil.Nr.** | **Įrangos techniniai ir kokybiniai****rodikliai** | **Minimalūs reikalavimai pagal techninę specifikaciją (konkurso sąlygų 1 priedas)** | **Siūloma rodiklio reikšmė, kartu pateikiant nuorodą į siūlomą rodiklio reikšmę įrodantį dokumentą**(tiekėjas turi nurodyti dokumento pavadinimą bei jo puslapį, kuriame pateikiama informacija apie atitinkamą tiekėjo siūlomą rodiklį; apsiribojimas vien įrašais „atitinka“ ir/arba„taip“ negalimas) |
| I. | **FOTOELEKTRINIAI MODULIAI:** |  |
| 1. | **Fotoelektrinių modulių gamintojas** | *Įrašyti gamintojo pavadinimą* |
| 2. | **Siūlomų modulių gamintojas turi atitikti ne****mažesnius nei šių standartų reikalavimus:** |  |
| 2.1. | ISO 9001 | Taip |  |
| 2.2. | ISO 14001 | Taip |  |
| **3.** | **Siūlomi moduliai turi atitikti šių standartų****reikalavimus:** |  |
| 3.1. | EN 61215 arba lygiavertis | Taip |  |
| 3.2. | EN 61730 arba lygiavertis | Taip |  |
| 3.3. | CE atitikties deklaracija | Taip |  |
| **4.** | **Fotoelektrinių modulių gamybos kokybiniai****kriterijai** |  |
| 4.1. | Voltamperinių charakteristikų matavimas saulės simuliatoriuje | Taip |  |
| 4.2. | Gamintojo garantijos moduliams: |  |  |
| 4.2.1. | Produkto garantija | 12 metų |  |
| 4.2.2. | Efektyvumo garantija po 10 metų eksploatacijos, lyginant su nominalia | ≥92 % |  |
| 4.2.3. | Efektyvumo garantija po 25 metų eksploatacijos, lyginant su nominalia | ≥83 % |  |
| 4.3. | Linijinė garantija, pirmaismetais efektyvumas | ≥97% |  |
| **5.** | **Techniniai ir kokybiniai reikalavimai****fotoelementų moduliams** |  |
| 5.1. | **Mechaninis atsparumas** |  |
| 5.1.1. | Maksimali vėjo apkrova, Pa | ≥ 2400 |  |
| 5.1.2. | Maksimali sniego apkrova, Pa | ≥ 5400 |  |
| 5.2. | **Kiti parametrai** |  |
| 5.3.1. | Modulio rėmas | Anoduotas aliuminis |  |
| 5.3.2. | Kontaktinė dėžutė | Ne žemesnė IP67 |  |
| 5.3.3. | Saulės elementų tipas | Polikristalinis Monokristalinis |  |
| 5.3.4. | Darbinė temperatūra | -40°C- + 85°C |  |
| II. | **KEITIKLIAI:** |  |
| 1. | **Keitiklių gamintojas** | *Nurodyti gamintojo pavadinimą* |
| 2. | **Siūlomų srovės keitiklių gamintojas turi atitikti šių standartų reikalavimus:** |  |
| 2.1. | ISO 9001 | Taip |  |
| 2.2. | ISO 14001 | Taip |  |
|  |  |  |  |
| 3. | **Siūlomi srovės keitikliai turi atitikti šių direktyvų ir standartų reikalavimus**: |  |
| 3.1. | EN 61000-6-2Elektromagnetinis suderinamumas. Atsparumas pramoninės aplinkos poveikiui. | Taip |  |
| 3.2. | EN 61000-6-3Elektromagnetinis suderinamumas. Gyvenamosios, verslinės ir lengvosios pramonės aplinkos spinduliavimo standartas. | Taip |  |
| 3.3. | EN 62109 Fotovoltinėse sistemose naudojamų galios keitiklių sauga. Bendrieji reikalavimai | Taip |  |
| 3.4. | CE atitikties deklaracija | Taip |  |
| 4. | **Gamintojo garantija** | 20 metų |  |
| 5. | **Kiti techniniai parametrai:** |  |
| 5.1. | Fazių skaičius | 3 |  |
| 5.2. | Apsaugos lygis | Ne žemesnis kaipIP65 |  |
| 5.3. | Maksimalus keitiklio efektyvumas | ≥98% |  |
| 5.4. | Sistemos darbo stebėsena nuotoliniu būdu | Taip |  |
| 5.5. | Siūlomi keitikliai turi būti su optimizatoriais; ant vieno optimizatoriaus pajungiant ne daugiau kaip 2 modulius | Taip |  |
| 5.6. | Saulės jėgainės metinis pagaminimas elektros energijos kiekis (garantuojamas elektrinės įrangos našumas) | ≥120 000 kWh | Pateikiama nuoroda į sertifikuota programine įranga atlikta fotovoltinės jėgainės generacijos modeliavimo ataskaitą arba lygiavertį dokumentą. |

4. Kartu su pasiūlymu pateikiami šie dokumentai:

|  |  |  |
| --- | --- | --- |
| **Eil. Nr.** | **Pateikto dokumento pavadinimas** | **Dokumento puslapių skaičius** |
|  |  |  |
|  |  |  |
|  |  |  |

1. Šiame pasiūlyme pateikta konfidenciali informacija\*:

|  |  |
| --- | --- |
| **Eil. Nr.** | **Pateikto dokumento pavadinimas /dokumento dalis** |
|  |  |
|  |  |
|  |  |

* *Pildyti tuomet, jei bus pateikta konfidenciali informacija. Tiekėjas negali nurodyti, kad konfidenciali yra pasiūlymo kaina arba kad visas pasiūlymas yra konfidencialus.*

7. Pasiūlymas galioja iki 2019 m. balandžio 18 d. imtinai.

1. Pateikdami dokumentų skaitmenines kopijas ir pasiūlymą pasirašydami saugiu elektroniniu parašu deklaruojame, kad kopijos yra tikros.
2. Patvirtiname, kad visa mūsų pasiūlyme pateikta informacija yra teisinga ir kad mes

nenuslėpėme jokios informacijos, kurią buvo prašoma pateikti konkurso dalyvių.

10. Patvirtinama, jog šį pasiūlymą pripažinus laimėjusiu bei Pirkėjui pasirašius projekto finansavimo ir administravimo sutartį su Įgyvendinančiąja institucija, sudarysime pirkimo sutartį mūsų pasiūlyme (galutiniame pasiūlyme) nurodytomis kainomis.

*Tiekėjo vadovo arba jo įgalioto asmens*

*pareigos*

*parašas Vardas Pavardė*